Tropaeum Augusti
Tropaeum Augusti seu Tropaeum Alpium, Turbiae in medio oppido hodierno eminens, est monumentum iussu Augusti principis annis 7 et 6 a.C.n. aedificatum, ubi Via Iulia (eodemque tempore Iter per Alpes Maritimas) excelsissimum in provincia Romana Alpium Maritimarum locum attingit. Eadem fere via, temporibus recentibus traiectu persimili reconstructa, nomine Francogallico Grande Corniche recognita. Monumentum inscriptionem Augusti ostentat, a Plinio in Naturali Historia repetitam (3.136–137) etiamque hodie partim exstantem.